《秋雨》
宋代·陈藻

梅花五鼓城头角，吹向愁人枕前落。一前心胆碎无馀，三前两前那更作。

天明起坐壁为邻，檐外垂垂秋雨脚。雨脚强，鬓毛弱，若为一滴白几茎，纵使赤松犹老却。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。